《晚凉独坐湖上荷花盛开》
明代·孙一元

薄晚西湖上，花开还自怜。风回香冉冉，鸥泛叶田田。

云色晴移水，月明净放船。夜凉兴更好，独坐钓丝边。

作者简介：（1484—1520）明人，自称关中（今陕西）人，字太初，自号太白山人。风仪秀朗，踪迹奇诘，乌巾白帢，铁笛鹤瓢，遍游名胜，足迹半天下。善为诗，正德间僦居长兴吴珫家，与刘麟、陆昆、龙霓、吴珫结社倡和，称苕溪五隐。有《太白山人稿》。